Uned 202: Arferion yn newid dros amser

# Taflen waith 1: Dulliau a deunyddiau adeiladu cyn 1919

1. Ymchwiliwch i’r gwahaniaeth rhwng toeau nenfforch cyn 1919 a thoeau cypledig modern.

Roedd toeau gwellt yn cael eu gwneud â llaw a’u dal at ei gilydd gyda phegiau derw; mae toeau cypledig modern yn cael eu gwneud mewn ffatri a’u dal at ei gilydd gyda hoelion gweddog.

1. Ysgrifennwch ddiffiniad o’r term ‘naddu’ mewn perthynas â gweithio gyda llechi fel deunydd toi.

Naddu llechi yw’r term sy’n cael ei ddefnyddio wrth siapio llechi i’r maint a’r siâp cywir i’w gosod ar y to.

1. Roedd pren yn ddeunydd strwythurol pwysig mewn toeau nenfforch llawer o adeiladau a gafodd eu hadeiladu cyn 1919. Disgrifiwch sut mae pegiau derw’n cael eu defnyddio i ddal to nenfforch gyda’i gilydd.

Mae pegiau derw’n cael eu befelu i gael eu gosod mewn tyllau sydd wedi cael eu drilio ymlaen llaw yn yr uniadau mortais a thyno.

1. Ymchwiliwch ar-lein a disgrifio sut roedd trawstiau derw’n cael eu siapio i ffurfio toeau nenfforch cyn 1919. Eglurwch pam fod angen y sgiliau hyn o hyd heddiw.

Roedd derw ar gael yn rhwydd cyn 1919 ac yn cael eu siapio gan offer traddodiadol i greu strwythur cryf a chadarn. Mae angen y sgiliau traddodiadol i ail-adeiladu’r math hwn o do, a allai ddyddio’n ôl dros 500 mlynedd, ar gyfer prosiectau adfer.

1. Eglurwch y term ‘lap pen’ ar lechi to.

Y lap pen yw’r pellter y mae’r llechen yn gorgyffwrdd, nid y llechen oddi tanodd ond y llechen oddi tan honno, er mwyn sicrhau bod y to’n dal dŵr.

1. Nodwch fanteision morter calch mewn toeau cyn 1919.

Mae morter calch yn caledu’n arafach na morter sment a thywod modern.

1. Doedd yr offer pŵer rydyn ni’n gyfarwydd â nhw heddiw ddim ar gael yn y gorffennol. Defnyddiwyd amrywiaeth o offer llaw. Ymchwiliwch i offer llaw y gallai towyr llechi fod wedi eu defnyddio cyn 1919.

Defnyddiwyd offer llaw fel neddau, neddau llaw, haearn torri llechi, bwyell lechi, peiriant rhwygo llechi a morthwyl pigfain llechi.