**Uned 202: Arferion yn newid dros amser**

# Taflen waith 6: Dulliau adeiladu’r 21ain ganrif (y tiwtor)

**Tasg 1:** Atebwch y cwestiynau canlynol am ddulliau adeiladu yr 21ain ganrif.

1. Nodwch dair swydd broffesiynol ar safle adeiladu sy’n ymwneud ag arolygu a chynllunio prosiectau, a'u disgrifio.

Enghreifftiau o atebion:

* Tirfesurydd – Casglu a dadansoddi data i fapio’r tir ar gyfer prosiectau peirianneg sifil a phrosiectau adeiladu. Cynnal arolygon a nodi effeithiau posibl y gwaith adeiladu ar yr amgylchedd. Defnyddio GPS ac offer arolygu. Defnyddio delweddau digidol a lluniau lloeren.
* Pensaer – Trawsnewid dyluniadau adeiladu yn realiti, gan sicrhau ymarferoldeb, diogelwch a gweledigaeth greadigol. Cydweithio â pheirianwyr i ddatblygu cysyniadau ar gyfer strwythurau sy’n bodloni nodau prosiectau a safonau gweithredu, gan ddod â phrosiectau pensaernïol yn fyw.
* Syrfëwr Adeiladu – Asesu ansawdd adeiladau, megis tai ac eiddo cyhoeddus a masnachol. Archwilio cyflwr adeiladau a rhoi cyngor ar ffyrdd o’u gwella.
* Syrfëwr meintiau – Amcangyfrif a rheoli costau ar gyfer prosiectau adeiladu mawr. Sicrhau bod strwythurau’n bodloni safonau cyfreithiol ac ansawdd. Cymryd rhan ym mhob cam o brosiect.

*Atebion eraill yn ôl disgresiwn y tiwtor.*

1. Sut mae BIM o fudd i brosiect adeiladu?

Ateb: Mae’r broses BIM yn helpu pawb sy’n ymwneud â phrosiect adeiladu i gyfathrebu’n hawdd, gan ddefnyddio’r wybodaeth ddiweddaraf. Mae popeth ar gael mewn un lle, ac mae defnyddio meddalwedd yn y cwmwl yn golygu ei fod ar gael o unrhyw le. Mae’r dyluniad a’r bwriad adeiladu yn cael eu nodi’n glir, sy’n caniatáu i dimau gwahanol weithio ar eu pen eu hunain.

1. Beth yw ystyr CAD?

Ateb: dylunio gyda chymorth cyfrifiadur

1. Beth yw manteision modelu 3D yn y diwydiant adeiladu?

Ateb:

* Mae’n rhoi mwy o le i fod yn greadigol.
* Mae’n helpu i gyfleu cynllun y safle.
* Mae’n lleihau’r amser arwain ac yn nodi problemau’n gynt.
* Mae’n cynhyrchu dyluniadau hawdd eu hadolygu.
* Mae’n hybu cydweithio mewn tîm.
* Mae’n gwella'r broses o ddelweddu a chyfathrebu â chwsmeriaid.