**Uned 202: Arferion yn newid dros amser**

# Taflen waith 2: Dulliau adeiladu cyn 1919 (y tiwtor)

**Tasg 1:** Ymchwiliwch i ddeunyddiau adeiladu brodorol o’ch ardal leol a lle byddent yn cael eu defnyddio wrth greu adeilad cyn 1919.

Ateb: Paragraff yn cynnwys o leiaf dri deunydd adeiladu fel llechi, cerrig, brics, agregau, pren, ac ar gyfer pa elfennau o’r adeilad y byddent yn cael eu defnyddio.

**Tasg 2:** Ymchwiliwch i sut gall defnyddio technegau adeiladu modern gael effaith negyddol ar adeiladau cyn 1919, a rhoi esboniad.

Ateb: Paragraff yn cynnwys enghreifftiau o ddeunyddiau adeiladu newydd fel:

* UPVC
* gwydr dwbl
* tynnu llefydd tân
* systemau gwresogi modern
* EWI
* IWI
* sment a rhendrau silicon
* pwyntio sment tywod
* inswleiddiad.

Gall pob un achosi problemau o ran lleithder, cyddwysiad ac anadlu mewn adeiladau hŷn.

**Tasg 3:** Chwiliwch am enghreifftiau o’r deunyddiau a oedd yn cael eu defnyddio i lenwi’r gofod mewn adeiladau pyst a distiau a adeiladwyd cyn 1919, a’u disgrifio.

Ateb:

* plethwaith a dwb – dull adeiladu waliau lle mae stydiau pren fertigol, neu blethwaith, yn cael eu plethu â brigau a changhennau llorweddol, ac yna’n cael eu dwbio â chlai neu laid.
* brics gyda morter a rendr calch – dull adeiladu waliau gyda brics a morter, sy’n cynnwys tywod a chalch. Mae’r rendr hefyd wedi’i wneud o dywod a chalch, gan ddefnyddio blew anifail fel glynwr.
* dellt pren a rendr calch – dull adeiladu waliau lle mae dellt pren llorweddol yn cael eu hoelio i stydiau ac yna’n cael eu rendro â thywod a chalch, gyda blew anifail yn gweithredu fel glynwr.
* byrnau gwellt – dull adeiladu waliau drwy bentyrru byrnau gwellt ar ben ei gilydd ac yna eu rendro â thywod a chalch, a blew anifail fel y glynwr.

**Tasg 4:** Atebwch y cwestiwn canlynol am ddulliau adeiladu cyn 1919.

1. Mae gan eiddo sydd wedi’i adeiladu cyn 1919 lawr daear crog. Mae'r deiliad presennol wedi sylwi ar arogl llwydni yn yr eiddo. Beth yw’r achos mwyaf tebygol? Os na chaiff ei ddatrys, beth allai’r canlyniad fod?

Ateb: Paragraff i egluro bod posibilrwydd nad oes digon o aer yn llifo drwy’r brics aer, posibilrwydd o leithder gormodol a/neu leithder treiddiol/lleithder yn codi. Os na chaiff ei ddatrys, gall pydredd a phryfetach effeithio ar y pren.