**Uned 202: Arferion yn newid dros amser**

# Taflen waith 4: Dulliau adeiladu ar ôl 1919 (y tiwtor)

**Tasg 1:** Atebwch y cwestiynau canlynol am ddulliau adeiladu ar ôl 1919.

1. Pa elfennau a gyflwynwyd ar ôl 1919 i adeiladu tai i wella’r dull adeiladu a pham?

Enghreifftiau o atebion:

* Wal geudod – i leihau lleithder treiddiol.
* Inswleiddiad – i wella perfformiad thermol.
* Sment Portland – i greu glynwr cryfach sy’n dal mwy o ddŵr.
* Sylfeini concrid – i ddarparu llwyfan mwy sefydlog.
* Cyplau to modern – i leihau amser a chost.
* DPC a DPM – i atal lleithder rhag codi.

*Atebion eraill yn ôl disgresiwn y tiwtor.*

1. Rhestrwch y gwaith haearn a ddefnyddir ar ffenestri casment a ffenestri llithro, a phwrpas pob eitem.

Ateb:

* Ategion ffenestri – Maent yn cael eu defnyddio ar ffenestri casment. Maent wedi’u gosod ar y gwaelod i ddal y sash ar agor a’i gadw ar gau.
* Caewyr casment – Maent yn cael eu defnyddio ar ffenestri casment. Maent wedi’u gosod ar ochr y sash i gloi’r ffenestr pan fydd ar gau.
* Dolenni sash – Maent yn cael eu defnyddio ar ffenestri llithro i helpu i agor y sash.
* Caewyr ffenestri – Maent yn cael eu defnyddio ar ffenestri llithro i gau’r sash.
* Pwysau haearn bwrw / plwm – Maent yn cael eu defnyddio ar ffenestri llithro i gydbwyso pwysau’r sash a’i chadw ar agor neu ar gau.
* Pwlïau sash – Maent yn cael eu defnyddio ar ffenestri llithro er mwyn i gortyn y ffenestr godi’r sash.

**Tasg 2:** Ymchwiliwch i’r mathau o uniadau gwaith coed a ddefnyddir i weithgynhyrchu drysau a ffenestri ar ôl 1919 ac esbonio ble byddent yn cael eu defnyddio ar y cynnyrch hwnnw.

Ateb:

* Mortais a thyno hansiog – Maent yn cael eu defnyddio i uno’r rheilen uchaf â’r estyll ar ddrysau neu fframiau.
* Mortais a thyno ysgwydd hir ac ysgwydd fer – Maent yn cael eu defnyddio i uno rheiliau ar estyll i ddrysau pan geir rabed.
* Mortais a thyno pâr – Maent yn cael eu defnyddio i uno’r rheilen waelod/canolig â’r estyll ar ddrysau.

*Unrhyw uniadau eraill yn ôl disgresiwn y tiwtor.*

**Tasg 3:** Ymchwiliwch i drothwy cynnwys lleithder pren er mwyn i bydredd sych a phydredd gwlyb ddigwydd.

Ateb:

* pydredd sych – 20%
* pydredd gwlyb – 30–50%