**Uned 202: Arferion yn newid dros amser**

# Taflen waith 2: Dulliau adeiladu cyn 1919 (y tiwtor)

**Tasg 1:** Ymchwiliwch i ddeunyddiau adeiladu brodorol o’ch ardal leol a lle byddent yn cael eu defnyddio wrth greu adeilad cyn 1919.

Ateb: Paragraff yn cynnwys o leiaf dri deunydd adeiladu fel llechi, cerrig, brics, agregau, pren ac ar gyfer pa elfennau o’r adeilad y byddent yn cael eu defnyddio.

**Tasg 2:** Ymchwiliwch i sut gall defnyddio technegau adeiladu modern gael effaith negyddol ar adeiladau cyn 1919, a rhoi esboniad.

Ateb: Paragraff yn cynnwys enghreifftiau o ddeunyddiau adeiladu newydd fel:

* UPVC
* gwydr dwbl
* tynnu llefydd tân
* systemau gwresogi modern
* EWI
* IWI
* sment a rendrau silicon
* pwyntio sment tywod
* inswleiddiad.

Gall pob un achosi problemau o ran lleithder, cyddwysiad ac anadlu mewn adeiladau hŷn.

**Tasg 3:** Chwiliwch am enghreifftiau o wahanol fathau o ffenestri llithro o’r cyfnod cyn 1919. Disgrifiwch y gwahaniaethau rhyngddynt.

Enghreifftiau o atebion:

Sioraidd – Mae ffenestri llithro o'r cyfnod Sioraidd yn nodweddiadol am eu dyluniad ‘chwe phaen dros chwe phaen’ a nifer o fariau gwydr. Rheswm:Nid oedd gweithgynhyrchu gwydr yn caniatáu gwneud paenau mawr yn ystod y cyfnod hwn, felly dim ond paenau bach oedd yn gallu cael eu cynhyrchu.

Fictoraidd – ar y llaw arall, mae gan ffenestri llithro o Oes Fictoria ddyluniad grid ‘dau baen dros ddau baen’ a chyrn llithro sy’n rhedeg drwodd. Rheswm:Roedd gweithgynhyrchu gwydr wedi datblygu, gan olygu bod modd creu paenau mwy o faint.

Edwardaidd – Roedd dyluniad ffenestri llithro y cyfnod Edwardaidd yn aml yn cynnwys ‘chwe phaen dros ddau baen’. Rheswm:Roedd eu dyluniad yn dod gan eu rhagflaenwyr ac roedd yn defnyddio’r hyn roedden nhw’n ei feddwl oedd y gorau o’r ddau.

**Tasg 4:** Atebwch y cwestiwn canlynol am ddulliau adeiladu cyn 1919.

1. Mae gan eiddo o’r cyfnod cyn 1919 ffenestri llithro. Mae’r deiliad presennol wedi sylwi nad ydynt yn agor mwyach. Beth allai fod y rheswm dros hyn a sut gellir ei drwsio?

Ateb:

Ffenestri wedi’u peintio ar gau – Mae blynyddoedd o ailbeintio wedi golygu nad yw’r ffenestr yn gallu llithro i fyny nac i lawr. Sut i ddatrys hyn: Tynnu’r sash, tynnu haenau o baent, sandio ac, o bosibl, plaenio ac ailosod.

Mae cortyn y ffenestr wedi torri – mae’r cortyn wedi’i ddifrodi dros amser. Sut i ddatrys hyn: Tynnu’r sash, trwsio’r cortyn ac ail-osod y sash.

Pren wedi chwyddo – Mae hyn yn naturiol, yn enwedig os nad yw’n cael ei gadw, ei drin neu ei beintio. Sut i ddatrys hyn: Tynnu’r sash, sandio/plaenio, ailselio ac ailosod.

Ffenestri wedi’u sgriwio neu eu selio ar gau – Yn aml bydd perchnogion tai yn gosod ffenestri llithro ar gau i leihau drafftiau. Sut i ddatrys hyn: Tynnu ffitiadau.